Fookuse virnastamine

Fookuse virnastamine (ka fookuskuhi)  on meetod, mille puhul tehakse samast objektist mitu erineva teravuspunktiga jäädvustust ja koondatakse need digitaalse pilditöötlustehnika abil üheks pildiks. Tulemuseks on üksikpildist suurema teravussügavusega (inglise keeles DOF – depth of field) kujutis.  

Fookuse virnastamist kasutatakse olukordades, kus üksikul pildil on väga madal teravussügavus. Tüüpilisteks näideteks on tootefotod, makrofotograafia ja optiline mikroskoopia. Fookuse virnastamine on levinud ka maastikufotograafias.

Fookuse virnastamise tulemusel saadakse pinupilt.

 Tehnika 
pisi|Pinupilt tavalise toakärbse suust
Fookuse virnastamine eeldab pildistamist fotoaparaadiga, mis paikneb statiivil ja pildistatav motiiv peab olema suhteliselt staatiline.  Kõigepealt tehakse pildiseeria, mille puhul iga pilt on jäädvustatud erineva fookuskaugusega ning igal pildil on fookusesse võetud objekti või kujutise erinevad aspektid.

Ühelgi neist piltidest pole objekt täielikult fookuses, kuid need sisaldavad ühiselt kõiki lõpliku pildi loomiseks vajalikke andmeid, millel on fookuses kõik pildistatava objekti osad. Iga pildi fookuspiirkonnad võidakse tuvastada automaatselt või valida käsitsi. Seejärel liidetakse fookuses olevad osad kokku, et luua lõplik pilt.

Fookuse virnastamist võimaldavad mitmed tarkvarad, näiteks Adobe Photoshop , Helicon Focus, Zerene Stacker.

 Viited 

Kategooria:Digitaalfotograafia